ਪਨਾਬਕਾ ਲਕਸ਼ਮੀ
ਡਾ. ਪਨਾਬਾਕਾ ਲਕਸ਼ਮੀ (ਅੰਗ੍ਰੇਜ਼ੀ: Dr. Panabaka Lakshmi; ਜਨਮ 6 ਅਕਤੂਬਰ 1958) ਇੱਕ ਭਾਰਤੀ ਸਿਆਸਤਦਾਨ ਅਤੇ ਸਾਬਕਾ ਕੇਂਦਰੀ ਸਿਹਤ ਅਤੇ ਪਰਿਵਾਰ ਭਲਾਈ ਰਾਜ ਮੰਤਰੀ (2004-2009) ਅਤੇ ਕੇਂਦਰੀ ਟੈਕਸਟਾਈਲ ਰਾਜ ਮੰਤਰੀ (2009-2014) ਹੈ। ਉਹ ਆਂਧਰਾ ਪ੍ਰਦੇਸ਼ ਦੇ ਬਾਪਟਲਾ ਹਲਕੇ ਦੀ ਨੁਮਾਇੰਦਗੀ ਕਰਦੀ ਹੈ ਅਤੇ ਸੰਯੁਕਤ ਆਂਧਰਾ ਪ੍ਰਦੇਸ਼ ਵਿੱਚ ਭਾਰਤੀ ਰਾਸ਼ਟਰੀ ਕਾਂਗਰਸ ਦੀ ਮੈਂਬਰ ਸੀ। ਹੁਣ ਉਹ ਤੇਲਗੂ ਦੇਸ਼ਮ ਪਾਰਟੀ (ਟੀਡੀਪੀ) ਦਾ ਹਿੱਸਾ ਹੈ।

ਨਿੱਜੀ ਜੀਵਨ 
ਡਾ. ਪਨਾਬਾਕਾ ਲਕਸ਼ਮੀ ਦਾ ਜਨਮ ਕਵਾਲੀ, ਨੇਲੋਰ (ਆਂਧਰਾ ਪ੍ਰਦੇਸ਼) ਵਿੱਚ ਹੋਇਆ ਸੀ ਅਤੇ ਉਸਨੇ ਡਾ. ਪੀ. ਕ੍ਰਿਸ਼ਨਾਯਾ, ਸਾਬਕਾ ਆਈ.ਆਰ.ਟੀ.ਐਸ. ਨਾਲ ਵਿਆਹ ਕੀਤਾ ਸੀ, ਉਹਨਾਂ ਦੀਆਂ ਦੋ ਧੀਆਂ ਹਨ। ਉਸਨੇ ਆਂਧਰਾ ਯੂਨੀਵਰਸਿਟੀ ਤੋਂ ਲੋਕ ਪ੍ਰਸ਼ਾਸਨ ਵਿੱਚ ਐਮ.ਏ. ਕੀਤੀ।

ਕੈਰੀਅਰ 
ਉਹ ਨੇਲੋਰ ਤੋਂ 11ਵੀਂ, 12ਵੀਂ ਅਤੇ 14ਵੀਂ ਲੋਕ ਸਭਾ ਲਈ ਅਤੇ ਬਾਪਟਲਾ ਤੋਂ 15ਵੀਂ ਲੋਕ ਸਭਾ ਲਈ ਚੁਣੀ ਗਈ ਸੀ। ਉਹ ਯੂਪੀਏ ਸਰਕਾਰ ਵਿੱਚ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ (2004-09), ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ, ਅਤੇ ਕੱਪੜਾ ਮੰਤਰਾਲੇ (2009-14) ਵਿੱਚ ਰਾਜ ਮੰਤਰੀ ਸੀ।

ਉਸਨੇ 2019 ਦੀਆਂ ਲੋਕ ਸਭਾ ਚੋਣਾਂ ਤਿਰੂਪਤੀ ਤੋਂ ਵਾਈਐਸਆਰਸੀਪੀ ਦੇ ਬੱਲੀ ਦੁਰਗਾ ਪ੍ਰਸਾਦ ਰਾਓ ਵਿਰੁੱਧ ਟੀਡੀਪੀ ਉਮੀਦਵਾਰ ਵਜੋਂ ਲੜੀਆਂ। ਹੁਣ ਉਹ ਉਸੇ ਤਿਰੂਪਤੀ ਸੀਟ ਤੋਂ ਉਪ ਚੋਣ ਲੜ ਰਹੀ ਹੈ, ਜੋ ਮੌਜੂਦਾ ਸੰਸਦ ਮੈਂਬਰ ਬੱਲੀ ਦੁਰਗਾ ਪ੍ਰਸਾਦ ਰਾਓ ਦੇ ਦੇਹਾਂਤ ਤੋਂ ਬਾਅਦ ਖਾਲੀ ਹੋਈ ਸੀ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1958